SISB วิ่ง 4% โบรกเชียร์ “ซื้อ” เป้า 20.50 บ. ชี้กำไร Q3 โต 92% รับยอดนักเรียนพุ่ง
SISB บวก 4% เก็งกำไรไตรมาส 3/65 โต 92% แตะ 89 ลบ. โบรกอัพกำไรปี 65 แตะ 334 ลบ. อานิสงส์ยอดนักเรียนเพิ่มขึ้น แนะนำ “ซื้อ” ราคาเป้าหมาย 20.50 บ.
SISB บวก 4% เก็งกำไรไตรมาส 3/65 โต 92% แตะ 89 ลบ. โบรกอัพกำไรปี 65 แตะ 334 ลบ. อานิสงส์ยอดนักเรียนเพิ่มขึ้น แนะนำ “ซื้อ” ราคาเป้าหมาย 20.50 บ.
4 ต.ค. 2565

ผู้สื่อข่าวรายงานว่า วันนี้ (4 ก.ย.65) ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 10:55 น. อยู่ที่ระดับ 17.90 บาท บวก 0.70 บาท หรือ 4.07% สูงสุดที่ระดับ 18.10 บาท ต่ำสุดที่ระดับ 17.30 บาท ด้วยมูลค่าการซื้อขาย 56.09 ล้านบาท

บล.เคจีไอ ระบุในบทวิเคราะห์วันนี้ (4 ก.ย.) ว่า คาดกำไรสุทธิของ SISB ในไตรมาส 3/65 อยู่ที่ 89 ล้านบาท เติบโต 92.20% จากงวดเดียวกันของปีก่อน และเติบโต 13.40% จากไตรมาสก่อน สะท้อนการฟื้นตัวอย่างแข็งแกร่งจากการกลับมาทำการเรียนการสอนในโรงเรียน จึงปรับเพิ่มประมาณการกำไรสุทธิปี 65 ขึ้นอีก 8.50% เป็น 334 ล้านบาท เติบโต 60.10% จากงวดเดียวกันของปีก่อน และปี 66 ขึ้นอีก 12.60% เป็น 451 ล้านบาท เติบโต 35% จากงวดเดียวกันของปีก่อน ยังคงคำแนะนำ “ซื้อ” ราคาเป้าหมาย 20.50 บาท